
1. ÚVODNÉ USTANOVENIE
1.1. Táto Sankčná doložka (ďalej len „Sankčná doložka“) je neoddeliteľnou súčasťou Zmluvy a v prípade vzájomného rozporu, majú ustanovenia Sankčnej doložky prednosť pred ustanoveniami Zmluvy a riadi sa právnym poriadkom Slovenskej republiky.
2. DEFINÍCIE
Výrazy s veľkým začiatočným písmenom použité v tejto Sankčnej doložke (či už v jednotnom alebo množnom čísle) majú význam, ktorý je im priradený v článku 2. alebo na inom mieste Sankčnej doložky. 
2.1. „Aplikovateľné sankčné programy“ sú akékoľvek medzinárodné sankcie, resp. reštriktívne opatrenia (napr. vo forme príkazov, zákazov, obmedzení alebo iných sankčných opatrení alebo programov) vydávané a/alebo uplatňované Sankčnými autoritami.
2.2. „Dodací list“ je dodací list, preberací protokol alebo iný písomný dokument potvrdzujúci prevzatie Plnenia alebo jeho časti.
2.3. „KN kód“ znamená kód priradený k príslušnému tovaru na základe tovarovej nomenklatúry zavedenej Nariadením (EHS) č. 2658/87 (a prvýkrát publikovanej v jeho Prílohe 1), v jej platnom znení priebežne upravovanom príslušnými Vykonávacími Nariadeniami Komisie (EÚ) prijímanými Európskou komisiou, alebo akýkoľvek iný kód alebo iné označenie, ktoré sa má použiť podľa ktoréhokoľvek Aplikovateľného sankčného programu na identifikáciu ním definovaného Sankcionovaného tovaru.
2.4. „Partner“ je každý účastník Zmluvy s výnimkou SE.
2.5. „Plnenie“ sú všetky zmluvne dohodnuté plnenia Partnera (napr. poskytované služby, vykonávané práce vrátane dodávok tovarov a vykonávané činnosti) súvisiace s predmetom Zmluvy.
2.6. „Pôvod tovaru“ znamená krajina pôvodu tovaru a krajina, odkiaľ je tovar dovezený.
2.7. [bookmark: _Ref200194063]„Sankcionovaná osoba“ je osoba, ktorá:
i) [bookmark: _Ref200194064]je zaradená na akýkoľvek Sankčný zoznam ktoroukoľvek zo Sankčných autorít alebo ktorá je cieľom alebo na ktorú sa vzťahuje akýkoľvek Aplikovateľný sankčný program, alebo
ii) je priamo alebo nepriamo vlastnená, kontrolovaná  alebo ovládaná osobou uvedenou v bode 2.7i) alebo osobou uvedenou v bode 2.7iii) alebo ktorej akýkoľvek predstaviteľ alebo osoba konajúca v jej mene alebo na jej účet je osobou uvedenou v bode 2.7i) alebo osobou uvedenou v bode 2.7iii),
iii) [bookmark: _Ref200194079]má sídlo, miesto podnikania či príjmov, alebo akékoľvek obchodné aktivity na ktoromkoľvek Sankcionovanom území, a to v rozsahu, resp. spôsobom, ktorý túto osobu zaraďuje pod pôsobenie príslušného Aplikovateľného sankčného programu vzťahujúceho sa na dané Sankcionované územie.
2.8. „Sankcionované územie“ je sankcionovaný štát alebo teritórium uvedené v zozname relevantných sankcionovaných štátov alebo teritórií zverejnenom, prípadne aktualizovanom na webstránke: https://www.seas.sk/medzinarodne-sankcie.
2.9. „Sankcionovaný tovar“ je každý tovar, na ktorý sa uplatňujú akékoľvek opatrenia podľa Aplikovateľného sankčného programu.
2.10. „Sankčné autority“ sú sankčné autority uvedené v zozname relevantných sankčných autorít zverejnenom, prípadne aktualizovanom na webstránke: https://www.seas.sk/medzinarodne-sankcie.
2.11. „Sankčné zoznamy“ sú akékoľvek zoznamy sankcionovaných osôb alebo iné sankčné zoznamy alebo sankčné programy alebo rozhodnutia vedené, resp. vydané ktoroukoľvek zo Sankčných autorít.
2.12. „Tovar podliehajúci kontrole SE“ je každý tovar, ktorý je súčasťou Plnenia, s výnimkou:
i) tovaru s Pôvodom tovaru v Európskej únii; alebo
ii) tovarov, ktoré podľa Zmluvy sú alebo majú byť dodané SE ako konštrukčná alebo iná funkčná súčasť Plnenia alebo jeho časti (napr. ako súčasť samostatne funkčného technologického zariadenia); táto výnimka sa však nevzťahuje na náhradné diely alebo iné tovary, ktoré podľa Zmluvy majú byť dodané SE samostatne;
pričom zároveň platí, že „Tovarom podliehajúcim kontrole SE“ bez ohľadu na vyššie uvedené výnimky je tovar, ktorý je tak označený v KYC dotazníku (ako je definovaný v bode 3.1v) nižšie) a/alebo je zo strany SE takto označený v následnej písomnej komunikácii s Partnerom ohľadom Zmluvy. 
2.13. „Zmluva“ je zmluvný dokument spravidla vo forme zmluvy alebo objednávky, vrátane jeho zmien a príloh.
Okrem toho, aby sa predišlo akýmkoľvek pochybnostiam, odkaz v tejto Sankčnej doložke na akúkoľvek „osobu“ alebo „subjekt“ zahŕňa akúkoľvek fyzickú osobu, korporáciu, spoločnosť, firmu, partnerstvo, spoločný podnik, združenie, orgán, trust, vládu alebo ktorýkoľvek z jej orgánov, štát alebo akýkoľvek iný právny subjekt.
3. [bookmark: _Ref193294813]VYHLÁSENIA A ZÁVÄZKY PARTNERA
3.1. [bookmark: _Ref193290324]Partner vyhlasuje a zaväzuje sa zabezpečiť, že jeho nasledovné vyhlásenia sú a kedykoľvek počas celej doby platnosti Zmluvy budú pravdivé:
i) [bookmark: _Ref193354628]Partner, žiaden jeho konečný užívateľ výhod, ani žiaden významný spoločník alebo akcionár Partnera (t.j. subjekt, ktorý vlastní alebo inak kontroluje viac ako 50% obchodných podielov alebo akcií Partnera), ako ani žiaden člen štatutárneho orgánu Partnera alebo iného vyššie uvedeného subjektu nie je Sankcionovanou osobou;
ii) uzatvorenie Zmluvy, ako ani akékoľvek plnenie, úkon a/alebo výkon práv podľa Zmluvy nespôsobí z dôvodu na strane Partnera (čo zahŕňa aj dôvod na strane ktorejkoľvek osoby uvedenej v bodoch 3.1i) a 3.1iii), ako aj dôvod týkajúci sa akejkoľvek časti Plnenia) porušenie Aplikovateľného sankčného programu;
iii) [bookmark: _Ref199925993]žiaden subdodávateľ Partnera zapojený do Plnenia, žiaden konečný užívateľ výhod daného subdodávateľa, ani žiaden významný spoločník alebo akcionár daného subdodávateľa (t.j. subjekt, ktorý vlastní alebo inak kontroluje viac ako 50% obchodných podielov alebo akcií v danom subdodávateľovi), ako ani žiaden člen štatutárneho orgánu subdodávateľa alebo iného vyššie uvedeného subjektu nie je Sankcionovanou osobou;
iv) [bookmark: _Ref193290326][bookmark: _Ref193805599]ak je predmetom Plnenia dodanie Sankcionovaného tovaru, Partner ho nadobudol zákonným spôsobom a disponuje všetkými potrebnými výnimkami alebo povoleniami vzťahujúcimi sa k danému Sankcionovanému tovaru (napr. na účely jeho nadobudnutia, nákupu, predaja, obchodovania, transferu, dovozu do EÚ Partnerom, podľa toho, čo z uvedeného sa uplatní). Nepravdivosť tohto vyhlásenia sa bude (popri následku porušenia povinnosti Partnera zabezpečiť jeho pravdivosť) považovať aj za právnu vadu Plnenia;
v) [bookmark: _Ref202807832]informácie uvedené Partnerom v dokumentácii a komunikácii spoločne tvoriacej „KYC“ proces SE vo vzťahu k Zmluve (v texte len „KYC dotazník“), ako aj informácie uvedené v Dodacom liste o Pôvode tovaru dodávaného podľa Zmluvy a jeho KN kóde (ak sa vyžaduje), alebo inak poskytnuté informácie, sú úplné, pravdivé a správne;
vi) Partner si je vedomý, že ním poskytnuté informácie, a to aj vrátane informácií uvedených alebo potvrdených zo strany Partnera v KYC dotazníku a/alebo v Dodacom liste, sú dôležité pre výkon kontroly súladu uzavretia Zmluvy, ako aj realizácie Plnenia, s Aplikovateľnými sankčnými programami, ako aj možných následkov ich nesprávnosti alebo nepravdivosti;
vii) Partner má zavedené mechanizmy na predchádzanie porušeniam Aplikovateľných sankčných programov; vrátane identifikácie Pôvodu tovaru, prípadne Sankcionovaného tovaru;
viii) Plnenie, resp. jeho časť, v súvislosti s ktorým je SE vystavená a/alebo doručená faktúra alebo iný dokument, na základe ktorého podľa Zmluvy vzniká Partnerovi právo na platbu od SE, bolo, je alebo bude (podľa okolností) dodané SE v plnom súlade s ustanoveniami tejto Sankčnej doložky a Aplikovateľných sankčných programov.
4. [bookmark: _Ref193294867][bookmark: _Ref199926412]ĎALŠIE ZÁVÄZKY PARTNERA 
4.1. [bookmark: _Ref47976073]Partner sa zaväzuje, že: 
i) [bookmark: _Ref198861160]počas celej doby platnosti Zmluvy sa zdrží výkonu akýchkoľvek činností zakázaných ktorýmkoľvek Aplikovateľným sankčným programom;
ii) [bookmark: _Ref202566924]najneskôr v Dodacom liste alebo v dokumentácii súvisiacej s Dodacím listom, okrem iného, uvedie k všetkým tam uvedeným tovarom, ktoré sú súčasťou Plnenia, ich príslušný Pôvod tovaru, a ku každému Tovaru podliehajúcemu kontrole SE aj jeho príslušný KN kód;
iii) [bookmark: _Ref202807141]zabezpečí, že ak je predmetom alebo súčasťou Plnenia dodávka akéhokoľvek Sankcionovaného tovaru, takýto Sankcionovaný tovar spoľahlivo identifikuje a splní nasledovné:
(A) v dostatočnom časovom predstihu informuje SE a požiada SE o odsúhlasenie dodávky každého takéhoto Sankcionovaného tovaru, pričom súčasne uvedie informácie o uplatňujúcich sa Aplikovateľných sankčných programoch, jeho KN kód (, ak je tovaru pridelený, a jeho Pôvod tovaru;
(B) poskytne SE všetku potrebnú súčinnosť pre vybavenie výnimky pre SE, ako aj pre akékoľvek iné kroky za účelom zabezpečenia súladu samotnej realizácie Plnenia a SE s Aplikovateľnými sankčnými programami;
(C) uvedie v Dodacom liste Pôvod tovaru a KN kód , ak je tovaru pridelený;
pričom sa Partner zároveň zaväzuje, že bez súhlasu SE Sankcionovaný tovar nedodá a ani zaň (alebo inak v súvislosti s ním) nebude od SE požadovať zaplatenie.
4.2. Porušenie ktorejkoľvek z povinností podľa odsekov (A), (B) alebo (C) bodu 4.1iii), ako aj porušenie ktorejkoľvek povinnosti podľa bodu 4.1i) alebo 4.1ii) vyššie, bude popri iných následkoch Partnerovho porušenia danej povinnosti považované aj za právnu vadu Plnenia.
5. [bookmark: _Ref193294885][bookmark: _Ref47976592]INFORMAČNÁ POVINNOSŤ
5.1. [bookmark: _Ref195181376]Partner sa zaväzuje informovať SE a poskytnúť SE všetky informácie a podklady o 
i) akomkoľvek nároku, podaní, žalobe, konaní alebo vyšetrovaní voči Partnerovi, subdodávateľovi alebo osobám uvedeným v bode 3.1i) alebo 3.1iii) v súvislosti s akýmkoľvek Aplikovateľným sankčným programom;
ii) akejkoľvek skutočnosti, ktorá by mohla znamenať porušenie vyhlásenia alebo záväzku Partnera podľa tejto Sankčnej doložky;
iii) [bookmark: _Ref201316924]okolnosti, ktorá zakladá dôvod pre to, aby sa (a) SE dostali do stavu porušenia ktoréhokoľvek Aplikovateľného sankčného programu a/alebo aby sa (b) SE stali Sankcionovanou osobou (ktorýkoľvek z následkov uvedených pod (a) a (b) ďalej len „Sankčné porušenie“);
iv) [bookmark: _Ref195181379]akýchkoľvek chýbajúcich údajoch, ktoré Partner neuviedol pred, pri alebo následne v súvislosti s uzavretím Zmluvy v KYC dotazníku a/alebo akýchkoľvek zmenách údajov, ktoré Partner v takýchto dokumentoch uviedol;
v) [bookmark: _Ref195181380]skutočnosti, že na Plnenie použije subdodávateľa (alebo využije kapacitu iného subjektu), na ktorého pripadne viac ako 10% hodnoty zákazky podľa Zmluvy a ktorý má relevantné prepojenie na Rusko (v zmysle článku 5k ods. 1 Nariadenia Rady (EÚ) č. 833/2014, v platnom znení);
a to zakaždým bezodkladne po tom, ako sa o čomkoľvek z vyššie uvedeného Partner dozvie, resp. v prípade doplnenia chýbajúcich údajov v KYC dotazníku, bezodkladne po uzavretí Zmluvy.
5.2. [bookmark: _Ref195181448]Partner sa ďalej zaväzuje poskytnúť SE bezodkladne všetky informácie a podklady, ktoré si od neho SE vyžiadajú za účelom plnenia svojich záväzkov na zabezpečovanie súladu s Aplikovateľnými sankčnými programami (vrátane prevencie pred ich porušením), a to aj kedykoľvek po ukončení Zmluvy.
6. [bookmark: _Ref198861712]PRERUŠENIE PLNENIA
6.1. [bookmark: _Ref201316965]V prípade, (a) že SE nadobudnú dôvodné podozrenie, že by mohla nastať okolnosť uvedená v bode 5.1iii) z dôvodu možnej nepravdivosti ktorékoľvek vyhlásenia podľa článku 3 alebo možného porušenia ktoréhokoľvek zo záväzkov podľa článku 3, 4 alebo článku 5 alebo možného vzniku prípadov uvedených v bode 7.1, za ktorých je možné od Zmluvy odstúpiť, alebo (b) že Sankčné porušenie nastalo, sú SE oprávnené dať Partnerovi pokyn na prerušenie Plnenia. Partner je v takom prípade povinný prerušiť poskytovanie akéhokoľvek Plnenia podľa Zmluvy, bez ohľadu na jeho typ, či miesto dodania/vykonania, odovzdania a/alebo prevzatia, aj keď sú tieto vykonávané mimo priestorov SE.
6.2. [bookmark: _Ref195181455]Partner je povinný poskytnúť SE na požiadanie všetky informácie a vysvetlenia, ktoré môžu byť potrebné pre komplexné posúdenie rozsahu a závažnosti možného alebo vzniknutého Sankčného porušenia.
6.3. Partner je povinný vykonať príslušné opatrenia na správne uskladnenie, zachovanie, ochranu a zabezpečenie predmetu Plnenia a v priebehu prerušenia Plnenia ho chrániť, uchovávať a zabezpečovať pred akýmkoľvek chátraním, skazou, alebo poškodením. 
6.4. Všetky náklady vzniknuté v súvislosti s prerušením Plnenia znáša Partner okrem prípadu, ak sa preukáže, že nebol daný dôvod na prerušenie Plnenia podľa bodu 6.1. Ak sa Partner v dôsledku prerušenia Plnenia dostane do omeškania, je povinný informovať o tom SE. Partner nemá nárok na predĺženie termínu vykonania Plnenia o čas, po ktorý bude Plnenie prerušené podľa tohto článku 6. Náklady spojené s opätovným začatím vykonávania Plnenia v tomto prípade bude znášať Partner.
6.5. Po vydaní pokynu na pokračovanie v Plnení, SE a Partner spoločne skontrolujú predmet Plnenia, na ktorý sa vzťahovalo prerušenie. Partner na vlastné náklady opraví alebo nahradí schátrania, vady, zhoršenia alebo poškodenia na predmete Plnenia, ak k nim došlo počas prerušenia Plnenia. Ak je potrebné v dôsledku pochybenia Partnera vykonať isté opatrenia na zmiernenie škôd, Partner je povinný ich vykonať. 
6.6. Právo SE na prerušenie Plnenia v zmysle tohto článku 6, ako ani jeho uplatnenie alebo neuplatnenie zo strany SE, nijako nenahrádzajú ani neobmedzujú právo SE na odstúpenie od Zmluvy v zmysle článku 7, ako ani prípadné iné nároky SE vyplývajúce z ďalších ustanovení tejto Sankčnej doložky (napr. nároky z právnych vád Plnenia) alebo zákona (aj vrátane práva nekonať v rozpore so zákonom).
7. [bookmark: _Ref122677169]ODSTÚPENIE OD ZMLUVY
7.1. [bookmark: _Ref200674094][bookmark: _Hlk194997520]SE sú oprávnené odstúpiť od Zmluvy okrem iného aj v prípade, ak:
i) na strane Partnera (čo zahŕňa aj osoby uvedené v bode 3.1i) alebo 3.1iii)) dôjde k porušeniu ktoréhokoľvek zo záväzkov podľa článku 3 alebo podľa článku 4, alebo 
ii) akékoľvek z vyhlásení Partnera podľa bodu 3.1 sa ukáže ako nepravdivé, alebo 
iii) si Partner nesplní informačné alebo iné povinnosti uvedené v bodoch 5.1 alebo 5.2 alebo 6.2 alebo 8.3, alebo 8.4 alebo
iv) [bookmark: _Ref200675193]nastane okolnosť uvedená v bode 5.1iii) alebo Sankčné porušenie, alebo
v) [bookmark: _Ref200674077]ohľadom akéhokoľvek plnenia, úkonu a/alebo výkonu práv podľa Zmluvy nebola SE udelená výnimka podľa všeobecne záväzných právnych predpisov, ktorými je Slovenská republika viazaná, nevyhnutná na to, aby nehrozilo Sankčné porušenie ani k nemu nedošlo;
pričom každý z vyššie uvedených prípadov je považovaný za podstatné porušenie Zmluvy zo strany Partnera, resp. v prípadoch podľa bodov 7.1iv) alebo 7.1v) (ak nastanú z dôvodov, ktoré nebudú na strane Partnera) za inú okolnosť zakladajúcu právo SE odstúpiť od Zmluvy na základe dojednania strán Zmluvy v tejto Sankčnej doložke.
7.2. SE sú oprávnené odstúpiť od celej Zmluvy aj v prípade, že predmetom Zmluvy je viacero samostatných Plnení a porušenie Zmluvy sa týka iba niektorého jednotlivého Plnenia (alebo akejkoľvek jeho časti). V prípade, že SE majú právo odstúpiť od Zmluvy uzatvorenej na základe rámcovej zmluvy, tak SE majú právo odstúpiť aj od príslušnej rámcovej zmluvy. Obdobne platí, že pri odstúpení od rámcovej zmluvy SE môžu odstúpiť aj od zmlúv podľa tejto rámcovej zmluvy uzatvorených, pričom v takomto odstúpení určia, ktorých zmlúv sa odstúpenie týka.
7.3. V prípade odstúpenia od Zmluvy podľa tohto článku sú SE oprávnené:
i) [bookmark: _Ref47981411]žiadať odovzdanie časti Plnenia, ktoré už Partner vykonal; v takomto prípade zaplatia SE Partnerovi pomernú časť ceny zodpovedajúcu miere vykonaného Plnenia, ak také zaplatenie nebude v rozpore s akýmkoľvek Aplikovateľným sankčným programom, a/alebo
ii) zadržať a nevyplatiť Partnerovi akúkoľvek časť ceny Plnenia, ako aj neuskutočniť akékoľvek plnenie voči Partnerovi (a/alebo akejkoľvek inej osobe), na ktoré by inak SE boli povinné, a/alebo
iii) [bookmark: _Ref47981416]zadržať a nevydať Partnerovi (a/alebo akejkoľvek inej osobe) akékoľvek finančné prostriedky alebo iné hospodárske zdroje (aj vrátane materiálu, technológií a pod.), ktoré sa nachádzajú v priestoroch SE a sú vo vlastníctve, v držbe alebo inak pod kontrolou Partnera, a/alebo
iv) na to, aby im bolo vrátené všetko, čo SE poskytli v súvislosti so Zmluvou (napr. dokumenty alebo materiály)
a Partner je povinný rešpektovať uvedené oprávnenia SE a vykonať všetko na ich naplnenie v rozsahu, v akom budú zo strany SE voči nemu uplatnené, a to bez zbytočného odkladu po tom, ako sa o ich uplatnení dozvie. 
7.4. V prípade, že k dohode o vysporiadaní záväzkov účastníkov Zmluvy nedôjde ani do 15 dní od doručenia písomného oznámenia o odstúpení od Zmluvy Partnerovi, spôsob vysporiadania záväzkov určia SE.
8. PREVZATIE A PREVOD VLASTNÍCKEHO PRÁVA K SANKCIONOVANÉMU TOVARU
8.1. Ak (a) je predmetom alebo súčasťou Plnenia dodanie Sankcionovaného tovaru a (b) jeho prevzatie zo strany SE a/alebo jeho nadobudnutie do vlastníctva SE by bolo porušením Aplikovateľného sankčného programu, k prevzatiu takéhoto Sankcionovaného tovaru zo strany SE ako aj k jeho nadobudnutiu do vlastníctva SE (so všetkými právami a povinnosťami z toho vyplývajúcimi) dochádza až okamihom keď SE potvrdí a/alebo podpíše Dodací list potvrdzujúci alebo dokumentujúci dodanie takéhoto Sankcionovaného tovaru. 
8.2. [bookmark: _Ref193357895]Ak SE počas preberania akéhokoľvek predmetu Plnenia (alebo jeho časti) zistia, že jeho prevzatím zo strany SE alebo nadobudnutím vlastníckeho práva k nemu by mohlo dôjsť k Sankčnému porušeniu, prípadne, ak pri preberaní Plnenia alebo jeho časti nie je z podkladov možné vylúčiť, že by sa mohlo jednať o Sankcionovaný tovar, ktorého dodaním by mohlo vzniknúť Sankčné porušenie, SE majú právo pozdržať potvrdenie a/alebo podpísanie Dodacieho listu, o čom SE informujú Partnera. 
8.3. [bookmark: _Ref195181985]Ak dôjde k pozdržaniu potvrdenia a/alebo podpísania Dodacieho listu, SE majú právo vykonať kontrolu, či ide o nadobudnutie Sankcionovaného tovaru a či je nadobudnutie Sankcionovaného tovaru v súlade s Aplikovateľnými sankčnými programami. V tejto súvislosti je Partner povinný poskytnúť SE požadovanú súčinnosť.
8.4. Ak na základe postupu podľa bodu 8.2 a/alebo 8.3 nadobudnú SE dôvodné podozrenie, že akákoľvek časť Plnenia predstavuje Sankcionovaný tovar a jeho prevzatím zo strany SE a/alebo nadobudnutím vlastníckeho práva SE k nemu by mohlo dôjsť k Sankčnému porušeniu, SE sú oprávnené nepotvrdiť a/alebo nepodpísať príslušný Dodací list a ak sa Sankcionovaný tovar už medzitým fyzicky nachádza v priestoroch SE, vyzvať Partnera na jeho odstránenie a Partner je povinný tento tovar bezodkladne, najneskôr do 5 pracovných dní od doručenia výzvy, z priestorov SE odstrániť. Ostatné nároky z vád Plnenia, ako aj práva a povinnosti plynúce zo Zmluvy, Sankčnej doložky, či Aplikovateľných sankčných programov týmto nie sú  dotknuté.

